باتھو

250px|تصغیر|باتھو کے سبز پتے
باتھو  گندم کی فصل میں اگنے والی عام خودرَو جڑی بوٹی ہے۔ باتھو کا کاشت بڑے پیمانے پر کی جاتی ہے جبکہ برصغیر بالخصوص پاکستان اور بھارت میں اِسے سرسوں کے ساگ کے ساتھ جزوِ لازمی کے طور پر استعمال کیا جاتا ہے۔ طبِ یونانی میں اِس کے پتے اور بیج فائدہ مند تسلیم کیے جاتے ہیں اور انھیں مختلف ادویات میں استعمال بھی کیا جاتا ہے۔
250px|تصغیر|باتھو کے پھول

 نام 
اُردو میں باتھو، ہندی اور پنجابی میں بَتھوا، انگریزی میں lamb's quarters، goosefoot، melde، goosefoot manure weed اور pigweed کے نام سے پہچانا جاتا ہے جبکہ اور فارسی میں سلمک کہتے ہیں۔ باتھو کا سائنسی نام Chenopodium album ہے۔BSBI: Database of names (xls file) Flora of NW Europe: Chenopodium albumPacific Island Ecosystems at Risk: Chenopodium album Pacific Island Ecosystems at Risk: Chenopodium album 

 شناخت 
باتھو کی پہلی بار 1753ء میں مکمل طبی تشریح کی گئی۔Linnaeus, C. (1753). Species Plantarum 1: 219. Facsimile. باتھو خودرَو بوٹی ہے جو عموماً گندم کی فصل میں اُگتی ہے لیکن موجود دور میں اِس کی کاشت بھی کی جاتی ہے۔ اِس کے پتے لمبے ہنس کے پیر کی شکل کے اور پھول زرد رنگ کے ہوتے ہیں جبکہ تخم چھوٹے اور گہرے بھورے رنگ کے ہوتے ہیں۔ عموماً باتھو کے پتے بطور سبزی کے اِستعمال کیے جاتے ہیں۔ ذائقہ پھیکا اور مقدار خوراک بقدر ہضم ہے۔ باتھو طب یونانی میں گرم اور خشک تسلیم کیا گیا ہے۔ باتھو کا پودا 10–150 سینٹی میٹر (تقریباً 3 میٹر) تک ہوتا ہے۔ اِس کے پتے 3–7 سینٹی میٹر تک لمبے اور 3–6 سینٹی میٹر تک چوڑے ہوتے ہیں جبکہ پھولوں کے قریب پتے 1–5 سینٹی میٹر لمبے اور 0.4–2 سینٹی میٹر تک چوڑے ہوتے ہیں۔ برصغیر میں باتھو عام طور پر سرسوں اور پالک کی فصل یا گندم کی فصل میں اُگتا ہے۔ ایشیا میں اِسے جانوروں کے چارے کے لیے بھی استعمال کیا جاتا ہے۔"Handbook of Herbs Cultivation and Processing", By Niir Board, p. 146 افریقہ، یورپ اور شمالی امریکا میں یہ عموماً آلو کی فصل میں اُگتا ہےGrubben, G. J. H., & Denton, O. A. (2004). Plant Resources of Tropical Africa 2. Vegetables. PROTA Foundation, Wageningen; Backhuys, Leiden; CTA, Wageningen.Flora Europaea: Chenopodium album جبکہ آسٹریلیا میں یہ بطور خودرَو بوٹی کے پیدا ہوتا ہے۔ گلگت بلتستان میں اِس کا نام ’’ہندس‘‘ ہے۔

 طبی فوائد 
یہ زود ہضم اور قبض کو دور کرتا ہے۔ حرارت جگر اور گرم بخاروں میں اس کا استعمال خصوصیت سے مفید ہے بشرطیکہ بطور سالن استعمال کیا جائے۔ اگر دن میں چار یا پانچ مرتبہ بتھوے کے پتوں کا رس برص و پھلبہری کے سفیدداغوں پر لگایا جائے یا پتوں کو داغوں پر مل دیا جائے اور ساتھ ہی اس کا ساگ بطور سالن روٹی کے ساتھ کھایا جائے تو چالیس روز کے اندر برص کے داغ دور یا بہتر ہو جاتے ہیں اور جلد صاف و شفاف ہو جاتی ہے۔باتھو مثانہ کی پتھری کو توڑتا ہے۔ اس کے رس میں نمک ملا کر پلانے سے پیٹ کے کیڑے مر جاتے ہیں۔اس کا ساگ بواسیر میں مفیدہے۔اس کے بیجوں کا ابٹن بنا کر استعمال کرنے سے جلد کے مسامات کھل جاتے ہیں اور رنگ نکھر آتا ہے۔ اسے کھانے سے قوت معدہ بحال ہوتی ہے اور بدن میں قوت پیدا ہوتی ہے۔ بلکہ یہ کسی حدتک جسم میں چستی پیدا کرتا ہے۔ اگر پیشاب رک رک کر آئے یا قطرہ قطرہ آئے تو اس کا رس پینے سے یہ مرض ختم ہو جاتا ہے۔https://dunya.com.pk/index.php/special-feature/2018-01-22/20577

 حوالہ جات 

 مزید دیکھیے 
 سرسوں
 سرسوں کا ساگ

زمرہ:1753ء میں مترشح کردہ نباتات
زمرہ:پتے سبزیاں
زمرہ:نباتاتیہ نیپال
زمرہ:نباتاتیہ مالٹا
زمرہ:نباتاتیہ یورپ
زمرہ:نباتاتیہ شمالی افریقا
زمرہ:نباتیہ معتدل ایشیا
زمرہ:نباتاتیہ منطقہ حارہ ایشیا
زمرہ:نباتاتیہ ایتھوپیا